Document ID: 31996R0297

ΚΑΝΟΝΙΣΜΟΣ (ΕΚ) αριθ. 297/96 ΤΗΣ ΕΠΙΤΡΟΠΗΣ της 16ης Φεβρουαρίου 1996 για τον καθορισμό των τελικών ποσών αναφοράς για τους παραγωγούς κουκιών σόγιας, γογγυλόσπορων και κραμβόσπορων καθώς και ηλιανθόσπορων για την περίοδο εμπορίας 1995/96
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτριαίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 2989/95 (2), και ιδίως το άρθρο 12,
Εκτιμώντας:
ότι το άρθρο 5 παράγραφος 1 στοιχείο δ) του κανονισμού (ΕΟΚ) αριθ. 1765/92 ορίζει ότι η Επιτροπή υπολογίζει ένα τελικό περιφερειακό ποσό αναφοράς με βάση τη διαπιστωθείσα τιμή αναφοράς των ελαιούχων σπόρων, αντικαθιστώντας τη διαπιστωθείσα τιμή αναφοράς με την προβλεπόμενη τιμή αναφοράς 7 ότι η Επιτροπή καθόρισε τη διαπιστωθείσα τιμή αναφοράς χρησιμοποιώντας τα στοιχεία του κανονισμού (ΕΚ) αριθ. 3405/93 της Επιτροπής (3) 7
ότι η επιφάνεια που αναφέρεται στο άρθρο 5 παράγραφος 1 στοιχείο στ) του κανονισμού (ΕΟΚ) αριθ. 1765/92, για την οποία καταβάλλεται η αντισταθμιστική πληρωμή που αφορά τους ελαιούχους σπόρους δεν υπερβαίνει μετά από εφαρμογή του άρθρου 2 παράγραφος 6, την εγγυημένη μέγιστη επιφάνεια, και ότι δεν πρέπει σύμφωνα με το άρθρο 5 παράγραφος 1 στοιχείο στ) του κανονισμού (ΕΟΚ) αριθ. 1765/92 να μειωθούν τα τελικά περιφερειακά ποσά αναφοράς 7
ότι το ανώτατο όριο που ισχύει για την αρδευόμενη καλλιεργούμενη σόγια στη Γαλλία που καθορίζεται με το άρθρο 2 του κανονισμού (ΕΚ) αριθ. 2715/94 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1799/95 (5), δεν έχει ξεπεραστεί και ότι δεν πρέπει σύμφωνα με το άρθρο 3 παράγραφος 1 έκτο εδάφιο πρώτη πρόταση του κανονισμού (ΕΟΚ) αριθ. 1765/92 να αναθεωρηθούν τα τελικά περιφερειακά ποσά αναφοράς 7
ότι η μέγιστη εγγυημένη επιφάνεια δεν έχει ξεπεραστεί ακόμη για την περίοδο εμπορίας 1995/96, και ότι η Επιτροπή σύμφωνα με το άρθρο 5 παράγραφος 1 στοιχείο η) του κανονισμού (ΕΟΚ) αριθ. 1765/92, αποφάσισε να μην εφαρμόσει για την εν λόγω περίοδο τις μειώσεις που ίσχυαν κατά την περίοδο 1994/95 7
ότι σύμφωνα με το άρθρο 3 του κανονισμού (ΕΚ) αριθ. 240/95 της Επιτροπής (6), ορισμένοι παραγωγοί εισέπραξαν προκαταβολή βασισμένη σε ένα εκτιμούμενο προβλεπόμενο περιφερειακό ποσό αναφοράς πριν καθορίσει η Επιτροπή τα προβλεπόμενα περιφερειακά ποσά αναφοράς για την περίοδο εμπορίας 1995/96, σύμφωνα με το άρθρο 1 παράγραφος 2 του κανονισμού (ΕΚ) αριθ. 1747/95 της Επιτροπής (7) 7 ότι όλοι οι άλλοι παραγωγοί εισέπραξαν την προκαταβολή της οποίας το ποσό καθορίζεται στο άρθρο 2 του κανονισμού (ΕΚ) αριθ. 1747/95 7
ότι το άρθρο 8 παράγραφος 1 του κανονισμού (ΕΟΚ) αριθ. 2294/92 της Επιτροπής της 31ης Ιουλίου 1992 για λεπτομέρειες εφαρμογής του καθεστώτος στήριξης των παραγωγών ελαιούχων σπόρων που αναφέρονται στον κανονισμό (ΕΟΚ) αριθ. 1765/92 του Συμβουλίου (8), όπως τροποποιήθηκε τελευταία από τον κανονισμό (ΕΚ) αριθ. 2989/95 (9), ορίζει ότι το γεωργικό ποσό μετατροπής που χρησιμοποιείται για κάθε πληρωμή που πραγματοποιείται κατά τη διάρκεια της συγκεκριμένης περιόδου, είναι αυτό που ισχύει την πρώτη ημέρα της εν λόγω περιόδου εμπορίας 7
ότι η κοινή επιτροπή διαχείρισης σιτηρών, λιπαρών ουσιών και αποξηραμένων ζωοτροφών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Το παράρτημα Ι περιλαμβάνει μία σύντομη εξήγηση του υπολογισμού των τελικών περιφερειακών ποσών αναφοράς που αναφέρονται στο άρθρο 5 παράγραφος 3 του κανονισμού (ΕΟΚ) αριθ. 1765/92.
2. Τα τελικά περιφερειακά ποσά αναφοράς για την περίοδο εμπορίας 1995/96 εμφαίνονται στο παράρτημα ΙΙ.
3. Για τον υπολογισμό της αντισταθμιστικής πληρωμής των παραγωγών ελαιούχων σπόρων που αναφέρεται στο άρθρο 11 παράγραφος 4 του κανονισμού (ΕΟΚ) αριθ. 1765/92, η αρμόδια αρχή θα λάβει υπόψη της:
α) κάθε μείωση της επιλέξιμης επιφάνειας του παραγωγού και του ύψους της αντισταθμιστικής πληρωμής 7
β) κάθε προκαταβολή που καταβάλλεται σύμφωνα με το άρθρο 3 του κανονισμού (ΕΚ) αριθ. 240/95 ή το άρθρο 2 του κανονισμού (ΕΚ) αριθ. 1747/95.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Φεβρουαρίου 1996.

Labels: 17
19
6